Jaja, ich weiss ich weiss. Ich bi wärli nimme grad d flissigschta im schribu, aber darfer hani ditzmal wideremal epis z verzellu. Letscht Wuchuänd bini nämli mit minder Kollegi en Schprung uf Warschau gangu. Fer schi is der Afang va iru Oschterferie deheimu bi ihru Eltru gsi und bi mier di Gläguheit zwei Kollegine z bsüechu, emal es Land kennuz'leru wani no nie bi gsi, es paar Wortjini ineru nöiiu Schprach z leru und ah ja,  jetz hettis doch fasch vergässu, mier es Hochzitschleid ds chöifu!   Wenni ehrli bi, isch das scho d Höiptide gsi vaner Reis, aber nidemal mini - das het nämli mini Kollegi vorgschlagu. Und will ich ja eh zwei Kollegine da ha, wanich suschter halt nie gseh, hani di Gläguheit eifach gipackt und bi gangu!